text: Har ikke fået hentet skrald i 6 uger
  06 januar 2011 kl. 19.06
  Borgere i Christiansfeld føler sig svigtet af Kolding Kommune. De får ikke fjernet deres affald med den begrundelse, at der ligger sne.
  Trine Veisberg og Lars Kragelund bor i en lille lomme i et parcelhuskvarter i Christiansfeld. 
  Her har Kolding kommune ikke fjernet affald gennem hele vinteren. De har ikke engang fået leveret nye affaldsposer og må derfor samle deres skrald i poser, som de selv køber. sådan hjar de været i seks uger. 
  Den eneste forklaring, de får fra kommunen og renovationsfirmaet er, at der ligger for meget sne.
  - Men posten kommer ud hver dag - og avisen, siger Lars Kragelund, ambulancebehandler, Christiansfeld.
  
  Flere reaktioner
  Flere seere har reageret på dagens indslag i TV SYD. Bl.a. undrer det, at også kommunen hjemmehjælp har kunnet komme frem dagligt - trods sneen.
  